**Scenarij provedbe radionice**

**Naziv radionice:**  Suradnja i umrežavanje u školskom okruženju

**Trajanje radionice:** 180 minuta

**Cilj radionice:** Cilj je ove radionice upoznati odgojno-obrazovne radnike s dobrim praksama prilikom umrežavanja i prikladnim alatima za učenje, razmjenu materijala te suradnju na zajedničkim projektima u svrhu profesionalnog razvoja.

**Opis radionice:**

*Razmjenjujete li i dijelite svoja iskustva i znanja s kolegama? Na koji način? Na koji način dolazite do primjera dobre prakse?*

Na ovoj radionici unaprijedit ćete znanje i vještine te primjenjivati dobre prakse vezane uz dijeljenje znanja, razmjenjivanje iskustva i primjera dobre nastavne prakse putem različitih online servisa za učenje i razmjenu informacija i digitalnih sadržaja (Office365, e-Laboratorij, Edutorij) te digitalnih komunikacijskih kanala (School Education Gateway, eTwinning, Tricider, LinkedIn, Yammer) za profesionalno umrežavanje,i participiranje u virtualnim zajednicama suradnika (Webučionica, Suradnici u učenju) s ciljem suradničkog kreiranja novih znanja.

**Ishodi učenja** (naznačiti područje i razinu digitalne kompetencije za svaki ishod)

Polaznici će nakon radionice moći:

* prepoznati potrebu i prednosti razmjene znanja i iskustva s drugim profesionalcima putem digitalnih komunikacijskih kanala (napredna razina digitalnih kompetencija iz područja Profesionalni angažman).
* pratiti društvene medije i stručne virtualne zajednice za razmjenu znanja i iskustva rada u nastavi (napredna razina digitalnih kompetencija iz područja Profesionalni angažman i napredna razina digitalnih kompetencija iz područja Digitalni izvori i materijali).
* kreirati i prezentirati vlastitu bazu društvenih medija i stručnih virtualnih zajednica za razmjenu znanja i iskustva rada u nastavi (napredna razina digitalnih kompetencija iz područja Digitalni izvori i materijali).

**Ciljana skupina polaznika:** Odgojno-obrazovni radnici

|  |  |  |  |  |
| --- | --- | --- | --- | --- |
| Vrijeme trajanja pojedinog dijela obrazovnog sadržaja | Dio obrazovnog sadržaja (teme, podteme) | Opis aktivnosti, metoda i tehnika učenja i poučavanja vezane uz temu/podtemu (vođene aktivnosti i osobne aktivnosti polaznika) | Praćenje i vrednovanje aktivnosti tijekom radionice | Nastavna sredstva i pomagala te drugi izvori i instrumenti potrebni za izvedbu |
|  | | | | |
| 5 min. | Uvod | Predavač daje polaznicima potpisnu listu.  Predavač kratko prezentira projekt e-Školei potom opisuje sadržaj radionice. |  | Prezentacija  Računalo  LCD projektor.  Laserski pokazivač |
| 20 min | **Tema 1:**  Razmjena znanja i iskustva i profesionalno umrežavanje | Metoda razgovora, frontalni rad -rasprava o (vlastitim) iskustvimapotaknuta pitanjima:  *U koju svrhu razmjenjujete i dijelite svoja iskustva i znanja s kolegama? Na koji način? Na koji način dolazite do primjera dobre prakse?*  Metoda demonstracije, metoda usmenog izlaganja, metoda pisanja, frontalni rad:  Predavač prethodno upoznaje polaznike s digitalnim alatom Tricider (namijenjen za prikupljanje ideja i poticanje diskusije na određenu temu i glasanje) te na kraju kratko komentira doprinose.  Metoda usmenog izlaganja, metoda razgovora, metoda pisanja, rad u paru, individualni rad:  Polaznici iznose svoja iskustva koja u parovima komentiraju, te svoja individualna mišljenja objavljuju na Tricider.  Metoda usmenog izlaganja, frontalni rad:  Polaznicima će biti prezentiran sadržaj u kojem će biti objašnjen pojam *profesionalno umrežavanje.* | Aktivno sudjelovati u raspravi i postavljanju pitanja vezano uz razmjenu znanja i iskustva s drugim profesionalcima putem digitalnih komunikacijskih kanala.  Polaznici će se dosjetiti situacija u svojoj praksi kad su imali potrebu dobiti tuđe znanje i iskustvo, te kad su imali potrebu podijeliti svoje znanje i iskustvo sa drugima. | Prezentacija  Tricider  Računalo  LCD projektor  Laserski pokazivač  Bijela ploča  Računala, tableti ili mobilni uređaji za polaznike  Internetska veza  MM-R14-02 |
|  | **Podtema 1:** Načini i oblici učenja, razmjene znanja, iskustva i profesionalnog umrežavanja  **Podtema 2:**  Online servisi za učenje i razmjenu informacija i digitalnih sadržaja | Metoda usmenog izlaganja, frontalni rad:  Polaznicima će biti prezentirani sadržaji o razmjeni znanja i iskustva i profesionalnog umrežavanja s primjerima dobre i loše prakse.  Zadatak za samostalan rad (metoda praktičnog rada, rad u grupi):  Polaznici će osmisliti situacije iz svoje prakse i načine na koje mogu koristiti razmjenu znanja i iskustva i profesionalnog umrežavanja.  U digitalnom alatu Tricider polaznici će glasati za navedene primjere i izdvajat će primjere dobre prakse. Kriterij će predavač zajedno s polaznicima definirati prije rada s objašnjenjem nekoliko karakteristika dobrog i lošeg umrežavanja.  Metoda usmenog izlaganja, frontalni rad:  Polaznicima će biti prezentiran sadržaj s online servisima za učenje i razmjenu informacija i digitalnih sadržaja:   * Office365 ([Microsoft Teams](https://www.office.com/)) * [Portal Nikola Tesla](https://tesla.carnet.hr/) * [Loomen](https://loomen.carnet.hr/) * [MOOC CARNET](https://mooc.carnet.hr/) * [E-Laboratorij](https://e-laboratorij.carnet.hr/) * [Edutorij](https://edutorij.e-skole.hr/share/page/home-page) * [Merlin sustav za e-učenje](https://moodle.srce.hr/2019-2020/)   Metoda razgovora, frontalni rad:  Polaznici odgovaraju na pitanja:  *Koje ste i u koju svrhu ste koristili online servise za razmjenu znanja i iskustva i profesionalnog umrežavanja?*  *Koje su vam bile najveće prepreke i nedostatci?*  *Koje najveće prepreke i nedostatke uočavate za druge korisnike?* | .  Polaznici će se dosjetiti situacija u svojoj praksi kada su koristili online servise u svrhu razmjene znanja i iskustva i profesionalnog umrežavanja.  Moći će objasniti funkcionalnost online servisa, načine korištenja, te njegove prednosti i nedostatke. | Prezentacija  Tricider  Računalo  LCD projektor  Laserski pokazivač  Bijela ploča  Računala, tableti ili mobilni uređaji za polaznike  Internetska veza  Prezentacija  Računalo  LCD projektor  Laserski pokazivač  Bijela ploča  Internetska veza |
| 30 min | **Vježba 1:** | Metoda praktičnog rada, individualni rad:  Polaznicima će biti prezentirane mogućnosti Edutorija, (dohvat, pohrana, pregled licenci, objava, razmjena i ocjenjivanje digitalnih obrazovnih materijala).  Predavač će uputiti polaznike da se prijave u Edutorij svojim AAI@EduHr korisničkim računom.  Zadatak za samostalan rad (metoda praktičnog rada, individualni rad):  Pretraživanje Edutorija.  Korištenjem nekog od načina pretraživanja, polaznici će po želji odabrati obrazovni materijal te proučiti detaljni prikaz podataka o materijalu s posebnim osvrtom na uvjete iskorištavanja materijala (autorska prava), tj. odabiru jedne od šest osnovnih Creative Commons licenci ili opcije “otvoreni sadržaj” ili opcije u kojoj su sva prava na materijal pridržana (materijal je zaštićen autorskim pravom). | Polaznici se prijavljuju u Edutorij svojim AAI@EduHr korisničkim računom.    Polaznici individualno pretražuju Edutorij, proučavaju detaljni prikaz podataka o materijalu s posebnim osvrtom na uvjete iskorištavanja materijala (autorska prava).    Predavač prati individualne aktivnosti polaznika. | AAI@EduHr korisnički račun  Edutorij  Računalo  LCD projektor  Laserski pokazivač  Bijela ploča  Računala, tableti ili mobilni uređaji za polaznike  Internetska veza  MM-R14-03 |
| 25 min | **Tema 2:**  Digitalni kanali za profesionalno umrežavanje  **Podtema 1:** Pojam digitalnih kanala za profesionalno umrežavanje  **Podtema 2:** Vrste digitalnih kanala za profesionalno umrežavanje  **Podtema 3:**  Načini i oblici primjene digitalnih kanala za profesionalno  umrežavanje | Zadatak za samostalan rad (metoda pisanja, individualni rad)  Prema uputama predavača, polaznici sa svog računala prate poveznicu na zajednički digitalni alat Tricider gdje pišu odgovore na pitanja:  *U kojoj prigodi ste koristili digitalne kanale? Ako niste, u kojoj bi vam prigodi pomoglo da ste koristili takve kanale?*  *Koje prednosti i prepreke biste mogli identificirati pri korištenju takvih kanala?*  Prikazuju se odgovori polaznika. Kroz zajedničku raspravu analizirati rezultate i potaknuti polaznike na izražavanje mišljenje (metoda razgovora, frontalni rad):    *Za koje svrhe možete primijeniti ovakav alat u svojoj nastavi?*  *Možete li se prisjetiti jedne situacije u kojoj je ovakav alat praktičan za suradnju s kolegama?*  Metoda usmenog izlaganja, frontalni rad:  Polaznicima će biti prezentiran sadržaj u kojem će biti objašnjen pojam *digitalnih kanala za profesionalno umrežavanje.*  Navedeni su primjeri obrazovnih platformi, sustava za e-učenje i društvenih mreža za odgojno-obrazovne stručnjake.  Metoda demonstracije i usmenog izlaganja, frontalni rad:  Polaznicima će biti prezentirane vrste digitalnih kanala za profesionalno umrežavanje.  Bit će navedene poveznice kojima će predavač predstaviti obrazovne platforme:  - CARNET Loomen <https://loomen.carnet.hr/>  - eTwinning Learning Lab <https://learninglab.etwinning.net/>  - Teacher Academy na School Education gateway  <https://www.schooleducationgateway>.  eu/en/pub/teacher\_academy.htm.  Društvene mreže: Youtube, Facebook, Twitter, Pinterest, Edmodo, Yammer, LinkedIn kao digitalni alati za profesionalno umrežavanje.  Metoda usmenog izlaganja, frontalni rad: –analiza slučaja primjera dobre/loše prakse.  Polaznicima će biti prezentirani sadržaji o načinima i oblicima primjene digitalnih kanala za profesionalno umrežavanje s primjerima dobre i loše prakse.  Zadatak za samostalan rad (metoda razgovora, grupni rad):  Polaznici će osmisliti situacije u praksi gdje mogu koristiti različite oblike digitalnih kanala za profesionalno umrežavanje.  Polaznici će navesti što je dobro, a što loše u navedenim primjerima.  Kada svi završe sa radom, polaznici argumentiraju svoj odabir (metoda usmenog izlaganja, frontalni rad). | Aktivno sudjelovati u raspravi i postavljanju pitanja vezano uz razmjenu znanja i iskustva s drugim profesionalcima putem digitalnih komunikacijskih kanala.  Polaznici osmišljavaju situacije u kojima je Tricider koristan alat, kao i načine njegove primjene, a potom aktivno sudjeluju u raspravi.    Polaznici analiziraju prijašnja iskustva kad su koristili ili su mogli/bili u mogućnosti koristiti digitalne kanale za profesionalno umrežavanje.  Polaznici promišljanju o digitalnim kanalima za profesionalno umrežavanje.  Polaznici će prepoznavati i analizirati različite digitalne kanale za profesionalno umrežavanje te opisati primjere dobre prakse. | Tricider  Računalo  LCD projektor  Laserski pokazivač  Bijela ploča  Računala, tableti ili mobilni uređaji za polaznike  Internetska veza  Prezentacija  Računalo  LCD projektor  Laserski pokazivač  Bijela ploča  Internetska veza  Prezentacija  Računalo  LCD projektor  Laserski pokazivač  Bijela ploča  Internetska veza |
| 15 min | **Stanka** | | | |
| 30 min | **Vježba 2** | Metoda demonstracije i usmenog izlaganja, metoda praktičnog rada, frontalni rad:  Predavač demonstrira mogućnosti portala eTwinning (*eTwinning Live, My Groups i My Twinspace*).  Polaznici će kreirati eTwinning profil. Pozvat će kolege na međusobno povezivanje.  Zadatak za samostalan rad (metoda praktičnog rada, metoda pisanja, individualni rad):  Predavač formira privatnu grupu u koju se uključuju polaznici.  Polaznici u grupi dijele primjere dobre nastavne prakse i znanja, npr. nastavni materijal, edukativnu videosnimku (kako o osobnoj praksi, tako i o učeničkim uratcima) ili drugi digitalni sadržaj, npr. rad o dobrim nastavnim praksama.  Polaznici na eTwinningu pronalaze jednu grupu vezanu uz edukaciju te se pridružuju u nju. | Polaznici kreiraju eTwinning profil, međusobno se povezuju i dijele u grupi primjere dobre prakse. | eTwinning  AAI@EduHr korisnički račun  Računalo  LCD projektor  Laserski pokazivač  Bijela ploča  Računala, tableti ili mobilni uređaji za polaznike  Internetska veza |
| 20 min | **Tema 3:**  Kreiranje sadržaja unutar postojećih ili novih virtualnih zajednica za profesionalno usavršavanje i suradnju  **Podtema 1:** Pojam virtualne zajednice za profesionalno usavršavanje i suradnju  **Podtema 2:** Načini i oblici primjene virtualne zajednice za profesionalno usavršavanje i suradnju | Metoda pisanja, individualni rad:  Prema uputama predavača, polaznici se uključuju u raspravu te odgovaraju na pitanja:  *U koju svrhu koristite virtualne zajednice za profesionalno usavršavanje i suradnju?*  *Jeste li članovi takve virtualne zajednice?*  *Ako da, koje?*  Metoda razgovora, frontalni rad:  Kroz zajedničku raspravu analizirati rezultate i potaknuti polaznike na izražavanje mišljenje: *Osmislite situaciju iz vlastite prakse kada i kako biste mogli koristiti virtualne zajednice za profesionalno usavršavanje i suradnju?*  *Uočite kada i zašto se ne mogu primijeniti virtualne zajednice u vašem radu.*  *Može li se to promijeniti i kako?*  Metoda usmenog izlaganja, frontalni rad:  Polaznicima će biti prezentiran sadržaj u kojem će biti objašnjen pojam *virtualne zajednice za profesionalno usavršavanje*.  Navedeni su primjeri virtualnih zajednica za profesionalno usavršavanje i suradnju:  - [Suradnici u učenju](http://ucitelji.hr/) ([Pet za net](https://petzanet.ucitelji.hr/))  - [European Schoolnet](http://www.eun.org/)  - „e-Škole – Virtualna zajednica praktičara“  - [Webučionica](https://webucionica.weebly.com/)  Metoda usmenog izlaganja, frontalni rad:–analiza slučaja primjera dobre/loše prakse.  Polaznicima će biti prezentirani sadržaji o načinima i oblicima primjene digitalnih kanala za profesionalno umrežavanje s primjerima dobre prakse. | Aktivno sudjelovati u raspravi i postavljanju pitanja vezano uz razmjenu znanja i iskustva s drugim profesionalcima.  Polaznici aktivno sudjeluju u raspravi, osmišljavaju situacije iz prakse u kojima bi mogli koristiti virtualne zajednice, uočavaju prednosti i nedostatke takvog rada.  Polaznici će prepoznavati i analizirati različite virtualne zajednice za profesionalno usavršavanje i suradnju.  Polaznici će objasniti na koje načine mogu koristiti različite oblike virtualnih zajednica za profesionalno usavršavanje i suradnju. | Računalo  LCD projektor  Laserski pokazivač  Bijela ploča  Računala, tableti ili mobilni uređaji za polaznike  Internetska veza  Prezentacija  Računalo  LCD projektor  Laserski pokazivač  Bijela ploča  Internetska veza  Prezentacija  Računalo  LCD projektor  Laserski pokazivač  Bijela ploča  Internetska veza |
| 25 min | **Vježba 3** | Metoda demonstracije i usmenog izlaganja, metoda praktičnog rada, frontalni rad:  **Predavač upoznaje polaznike s digitalnim alatom Sway (**u okviru sustava Office365) za izradu i dijeljenje prezentacija pomoću interaktivnog mrežnog platna, a u **svrhu primjene suradnje u profesionalnome okruženju.**  Zadatak za samostalan rad (metoda praktičnog rada, grupni rad):  Polaznici će biti podijeljeni u timove.  Svaki tim će dobiti jednu virtualnu zajednicu za profesionalno usavršavanje i suradnju (Suradnici u učenju, Pet za net, Webučionica, Zbornica,…) u kojoj će svaki član tima pronaći jedan dobar primjer prakse.  Voditelj tima otvara zajednički Sway dokument u Office365 i dijeli ga s članovima tima.  Svaki član u Sway dokument unosi primjer dobre prakse koji je pronašao sa poveznicom na taj dokument.  Objašnjava zašto je taj primjer dobar i gdje se sve može primijeniti.  Vođa tima dijeli Sway dokument s primjerima na Lino ili Padlet te ga prezentira ostalim timovima s dijeljenog ekrana predavača (metoda usmenog izlaganja, frontalni rad). | Individualno stvoriti i prezentirati vlastitu bazu društvenih medija i stručnih virtualnih zajednica za razmjenu znanja i iskustva rada u nastavi (u Sway dokumentu u Office365). | Office365 – Sway  Lino ili Padlet  AAI@EduHr korisnički račun  Računalo  LCD projektor  Laserski pokazivač  Bijela ploča  Računala, tableti ili mobilni uređaji za polaznike  Internetska veza |
| 5 min | **Zaključak**  **radionice** | Metoda razgovora, frontalni rad:  Odgovaranje na završna pitanja polaznika s upućivanjem na dodatne izvore znanja vezane  uz prezentiranu problematiku. | Polaznici sumiraju sadržaj, postavljaju pitanja u slučaju nejasnoća, traže dodatne izvore znanja vezane uz prezentirane sadržaje. | Računalo  LCD projektor  Laserski pokazivač  Bijela ploča  Internetska veza |
| 5 min | **Kraj**  **Evaluacijski upitnik** | Metoda razgovora, frontalni rad:  Upute i smjernice za polaznike vezane uz ispunjavanje evaluacijskog upitnika zadovoljstva edukacijom.  Predavač provjerava jesu li se svi polaznici potpisali na potpisnu listu.  Polaznici: Osobna aktivnost polaznika(metoda pisanja, individualni rad).  Evaluacijski upitnik zadovoljstva edukacije.  Zajedničko fotografiranje. | Polaznici ispunjavaju evaluacijski upitnik zadovoljstva edukacijom. | Evaluacijski upitnik  Računala, tableti ili mobilni uređaji za polaznike  Internetska veza |

Scenarij videomamca (opis sadržaja videomamca):

Na radnom stolu nalazi se računalo; animacija se odvija na zaslonu računala. Zumira se zaslon računala na kojem se prikazuje Screen Saver s logom e-Škole.

Ideja za animaciju je na osnovi dijelova videozapisa <https://www.youtube.com/watch?v=wUZaCPL-juU>.

U gornji lijevi kut zaslona ubaciti logo e-škole, samo slovo **e** sastavljeno od točkica plave boje - animirati ga da rotira.

U gornji srednji dio ubaciti natpis **Računaj na suradnju!** Riječi se ispisuju od točkica i titraju

U gornji desni kut ubaciti natpis **e-Škole** (font neka bude kao u logu za e-škole, plave boje) – neka bude statičan.

Lijevo ostaviti ispis nula i jedinica. Pod status napisati **STATUS: NEAKTIVAN**

Krug se otvara (kao u videozapisu od 6. do 12. sekunde), prikazuje se dijaloški okvir u koji se upisuje:

online servisi za učenje

digitalni komunikacijski kanali

portali

digitalni alati za kolaboraciju i komunikaciju

društvene mreže

virtualna ili *online* zajednica

U gornjem lijevom kutu upisati **Profesionalna komunikacija i suradnja**.

Slijedi prikaz kao u videozapisu (od 6. do 12 sekunde)

U gornji lijevi kut upisati **PROFESIONALNO UMREŽAVANJE**.

Logo e-Škole - malo slovo **e** neka bude od točkica i animirano, također desno upis **RAČUNAJ NA SURADNJU!** – (sve plave boje).

Okvir ostaviti u plavoj boji kao i animaciju klizača s lijeve i desne strane.

Ostalo korigirati i upisati kako slijedi.

1. upisati **ONLINE SERVISI ZA UČENJE** (plava boja slova)

upisati redom jedno ispod drugog:

**Office365**

**Loomen**

**e-Laboratorij**

**Edutorij**

dodati logo

1. upisati **DIGITALNI KOMUNIKACIJSKI KANALI** **I ALATI** (plava boja slova)

upisati redom jedno ispod drugog:

**School Education Gateway**

**eTwinning**

**Tricider**

dodati logo

1. upisati **DRUŠTVENE MREŽE** (plava boja slova)

upisati redom jedno ispod drugog:

**Facebook**

**Youtube**

**Instagram**

**Twitter**

**Pinterest**

**LinkedIn**

**Yammer**

**Edmodo**

dodati logo

1. upisati **VIRTUALNA ZAJEDNICA** (plava boja slova)

upisati redom jedno ispod drugog:

**Webučionica**

**Suradnici u učenju**

**Pet za net**

**European Schoolnet**

dodati logo

Kao u videozapisu (od 0:25 – 1:16 sekundi):

U gornjem dijelu su identični upisi kao u početnom kadru: **e** - logo e-Škole (animirano), upis **RAČUNAJ NA SURADNJU!** (animirano) i u gornjem desnom kutu umjesto DESTINATION piše **e-Škole** (statično).

Kod dodavanja ikona u desni stupac istovremeno se pojavljuje u plavom donjem pravokutniku **UMREŽAVANJE U TIJEKU.**

U lijevom donjem stupcu istovremeno uz dodavanje loga u desni stupac, pojavljuje zelena ispuna kružića kraj OK. Pod status napisati **STATUS: AKTIVAN.** U desni stupac dodaje se logo za Office365, eTwinning, Youtube, Facebook, Twitter, LinkedIn i Yammer.

Na kraju animacije u krug ubaciti <https://pixabay.com/videos/energy-portal-vortex-futuristic-27238/>, a zatim dio <https://pixabay.com/videos/wormhole-tunnel-space-effect-24165/>.

Na kraju se pojavi prikaz svemira <https://pixabay.com/videos/star-space-universe-star-gate-9380/> - dodati modificirani krug s povezanim ikonama ljudi (kao na slici ili kao zviježđa), a u sredini neka piše **Radionica: Suradnja i umrežavanje u školskom okruženju**

Detaljan opis izrade animacije nalazi se u scenariju.